1. Postoje li popusti?

Kupnjom iznad 1.000 kn ostvaruješ popust od 10%, a kupnjom iznad 2.000 kn popust od 20%. Za veće količine od navedenih, molimo da nas kontaktirate.

2. Imate li poklon bonove?

Imamo, ako ne voliš plaćati karticama ili želiš neku drugu kombinaciju od onih gore, javiš nam se sa željama i mi ti pošaljemo ponudu, a možeš kupiti i u poslovnici. Ako je hitno, nazovi nas da napravimo poklon bon u par minuta. Za sve upite, kao i o poklon bonovima, slobodno nas zovi i izvan radnog vremena.

3. Ima li još što za razbijati?

Postoje i druge stvari koje možeš razbijati, u sve cijene je uključeno sve što ti treba za bezbrižno razbijanje, kao i čišćenje.

Donesi svoje stvari za razbijanje. Ne smiju sadržavati nikakve tekuće, zapaljive i opasne tvari. Sve stvari koje imaju ekran su potencijalno opasne za zdravlje kada se razbiju. Stvari volumenom mogu zauzimati do 100 litara, to je otprilike malo više stvari nego što možeš nagurati u prosječnu pećnicu. Cijena: 90 kn

Vreća za boks. Ovo razbijaš rukama i nogama, a uključene su boksačke rukavice. Cijena: 30 kn

Povremene stvari. Ovisno o raspoloživosti imamo razne druge stvari, a njima je cijena definirana zasebno.

Ako imaš svoju ideju za razbijanje, javi nam se pa ćemo provjeriti možemo li što naći.

4. Koji su načini plaćanja?

Načini plaćanja su gotovina, kartice (maestro, master, visa), transakcijski i kriptovalute (BTC, ETH, XRP, XLM, EOS).

5. Koliko vremena imam?

Paketi do 100 kn mogu se koristiti 30 minuta, do 200 kn 45 minuta, a skuplji paketi i duže. Ako nema nikoga iza tebe, možeš ostati koliko želiš, neovisno o paketu.

6. Moram li rezervirati termin?

Možeš doći bez rezervacije, ali osobe s rezervacijom imaju prednost. Molimo da na rezervirani termin dođete barem pet minuta prije.

7. Mogu li kod vas organizirati event?

Da. U tom slučaju prostor koriste samo ljudi s eventa. Kontaktirajte nas za detaljnije dogovore.

8. Kažete da je sigurno, koliko je zbilja sigurno?

U cijenu svakog paketa uključena je zaštitna oprema koja može pokriti cijelo tijelo. Ono što je obavezno je zaštita za oči. U svemu što radiš postoji rizik, ali kod nas si sigurniji nego na nekim normalnim sportskim aktivnostima.

9. Može li više osoba koristiti jedan paket?

Mogu, u tom slučaju plaća se dodatnih 30 kn po osobi za pakete manje od 200 kn, do 300 kn je za dvije osobe, do 400 kn je za tri, i tako dalje. Ovaj trošak je tu zbog iznajmljivanja opreme koju moramo održavati, oprati i baciti.

10. Može li maloljetnik razbijati?

Može, ali mora dostaviti suglasnost roditelja/skrbnika. Suglasnost možete preuzeti ovdje.

11. Moram li na nešto paziti kada razbijam?

Paziš na sebe. Postoji zid u koji možeš bacati stvari koje su predmet razbijanja, jedino što nije dozvoljeno je udaranje zidova.

12. Primate li stvari koje mi smetaju u šupi?

Ako je nešto što je zanimljivo za razbijanje ili iz naše standardne ponude, svakako nam se javite.